اؤتن ایل پیونگ‌چانگ‌دا قیزیل مدال قازاناراق، قیش المپیک اویونلاریندا اسنوبورد یاریشلاریندا مدال قازانان ان گنج ایدمانچی اولاراق تاریخه گئچن و کلو کیم، بیر معجزه گرچکلشدیردی.
هفته‌سونو آمریکادا دوزنلنن بورتون آچیق اسنوبورد یاریم بورو یاریشین‌دا یئر آلان ایدمان‌چی، ایلک تورون آردین‌دان آخساماغا باشلامیشدی.
۱۸ یاش‌لی کلو، آغری چکمه‌سینه باخمایاراق تاماملاماسی لازیم اولان ۳ تورو دا بیتیرمیش و گوموش مدالین صاحبی اولموشدو.
گنج اسنوبوردچو، سونرادان سوسیال مئدیا اوزرین‌دن وئردیگی آچیقلامادا، آیاق توپوغونون ایلک تورون آردین‌دان قیریلدیغینی اما بونا باخمایاراق، یاریشمانی تاماملادیغینی بیلدیردی.
المپیک مدال‌لی ایدمان‌چی بوندان باشقا، "اصلا وازگئچه‌بیلمزدیم، نه یازیق، عملیات اولمالییام" آچیقلاماسینی پایلاشدی.
کره اصیل‌لی بیرلشمیش آمریکالینین بو جسارت‌لی حرکتی، اؤزللیکله قیش ایدمانینی تعقیب ائد‌نلرین گوند‌می اولدو.
